
మహారాష్ట్ర రాజకీయాల్లో చెరగని ముద్ర వేసిన శివసేన పార్టీ వ్యవస్థాపకుడు, ‘ఫైర్ బ్రాండ్’గా పేరొందిన  బాల్ థాకరే జీవిత కథ ఆధారంగా ఓ సినిమా ఇప్పుడు బాలీవుడ్లో రూపుదిద్దుకుంటోంది. ‘థాకరే’ పేరుతో రూపుదిద్దుకొంటున్న ఈ చిత్రంలో టైటిల్ రోల్ని నవాజ్ సిద్దిఖి పోషిస్తున్నారు. అభిజిత్ పన్సే దర్శకుడు. రాజ్యసభ సభ్యుడు, శివసేన పార్టీ అధికార ప్రతినిధి సంజయ్ రౌత్ ఈ సినిమాకి రచయిత. అంతేకాదు ఆయనే నిర్మాత కూడా. ఈ సినిమా టీజర్ను గురువారం రాత్రి జరిగిన ఓ కార్యక్రమంలో అమితాబ్, శివసేన అధ్యక్షుడు ఉద్ధవ్ థాకరే విడుదల చేశారు. .మారిష్సలో ఉండటంతో నటుడు నవాజ్ ఈ కార్యక్రమంలో పాల్గొనలేకపోయారు. అక్కడి నుంచే ఓ వీడియో క్లిప్పింగ్ను ఆయన మీడియాకు పంపించారు. ఆ వీడియోలో ఆయన మరాఠిలో మాట్లాడారు. ‘థాకరే పాత్రను పోషించడం ఓ గౌరవంగా భావిస్తున్నాను. ఇదో పెద్ద బాధ్యత. అయితే మిమ్మల్ని నిరాశపర్చను’ అంటూ ఆ వీడియో క్లిప్లో పేర్కొన్నారు నవాజ్. థాకరే 93వ జయంతి సందర్భంగా 2019 జనవరి 23న విడుదల చేయడానికి నిర్మాత ప్లాన్ చేస్తున్నారు.

maharashtra rajakeeyaallo cheragani mudra vesina sivasena party vyavasthaapakudu, ‘fire brand’gaa perondina  bal thakare jeevita katha aadhaaramgaa oo sinima ippudu balivudlo roopudiddukuntondi. ‘thakare’ paerutho roopudiddukontunna ee chitramlo titil rolni nawaj siddikhi pooshistunnaaru. abhijit panse darsakudu. rajyasabha sabhyudu, sivasena party adhikara pratinidhi sanjay rauth ee sinimaki rachayita. antekaadu aayane nirmaata kuudaa. ee sinima teasernu guruvaram raatri jarigina oo kaaryakramamlo amitab, sivasena adhyakshudu uddhav thakare vidudala chesaru. .maarishsalo undatamtho natudu nawaj ee kaaryakramamlo palgonalekapoyaru. akkadi nunche oo veedio clippingnu aayana mediaku pampinchaaru. aa veediyolo aayana maraatilo matladaru. ‘thakare paatranu pooshinchadam oo gowravanga bhaavistunnaanu. idho pedda baadhyata. ayithe mimmalni niraasaparchanu’ antuu aa veedio cliplo perkonnaru nawaj. thakare 93va jayanti sandarbhamgaa 2019 janavari 23na vidudala cheyadaaniki nirmaata plan chestunnaru.